Η ΧΡΙΣΤΟΥΓΕΝΝΙΑΤΙΚΗ ΕΟΡΤΗ ΤΩΝ ΚΑΤΗΧΗΤΙΚΩΝ | megalomartys\nΤὴν Κυριακὴ τὸ ἀπόγευμα μέσα στὸν Ἱερὸ Ναὸ ἔγινε ἡ ἑορτὴ τῶν Κατηχητικῶν τῆς Ἐνορίας μας ἐν ὄψει τῆς μεγάλης Δεσποτικῆς ἑορτῆς τῶν Χριστουγέννων.\nΜὲ ψαλμούς, τραγούδια, κάλαντα, ποιήματα καὶ σύντομα σκετσάκια τὰ παιδιὰ παρουσίασαν τὸ νόημα καὶ τὸ πνεῦμα τῆς μεγάλης ἑορτῆς τῆς Χριστιανοσύνης ποὺ ἀναμένουμε μὲ χαρὰ καὶ ἀνυπομονησία.\nΘὰ θέλαμε νὰ εὐχαριστήσουμε ὅλους τοὺς συνεργάτες τῆς Ἐνοριακῆς Νεανικῆς Ἑστίας ποὺ ὀργάνωσαν καὶ βοήθησαν ἀφανῶς ἢ ἐμφανῶς γιὰ τὴν ἐπίτευξη αὐτῆς τῆς ὄμορφης ἑορτῆς.\nΕὐχαριστοῦμε τὸ ζαχαροπλαστεῖο τοῦ κ.Σκαφίδα ποὺ εὐγενῶς προσέφερε δωρεὰν τὰ γλυκὰ ποὺ κεράστηκαν ὅσοι παρευρέθησαν στὴν ἑορτούλα μας.\nἘπίσης εὐχαριστοῦμε ἰδιαιτέρως τὸν Προϊστάμενο τοῦ Ναοῦ μας, Ἀρχιμ. Φιλόθεο Νικολάκη καὶ τοὺς συνεφημερίους γιὰ τὴν ἀμέριστη συμπαράσταση καὶ συνεργασία τους στὸ δύσκολο καὶ σημαντικὸ ἔργο τῆς Νεότητος.\nἈπὸ τὸ βῆμα αὐτό, τέλος, θὰ θέλαμε νὰ συγχαροῦμε τὸν π. Παναγιώτη Χαβάτζα γιὰ τὶς μοναδικὲς εὐκαιρίες ποὺ μᾶς προσφέρει ὁ ἴδιος καὶ οἱ συνεργάτες του νὰ ζοῦμε ὀρθόδοξα καὶ πνευματικὰ τὶς μεγάλες στιγμὲς τῆς Χριστιανοσύνης.